
న్యూఢిల్లీ : పశ్చిమ సరిహద్దుల్లో భారతీయ సైన్యానిదే ఆధిపత్యమని రక్షణ మంత్రి అరుణ్ జైట్లీ తెలిపారు. సరిహద్దుల ఆవలి నుంచి చొరబాట్లను నిరోధించేందుకు అన్ని చర్యలు తీసుకుంటున్నట్లు చెప్పారు. శుక్రవారం లోక్సభ ప్రశ్నోత్తరాల సమయంలో ఆయన మాట్లాడుతూ జమ్మూ-కశ్మీరులోకి ఉగ్రవాదులను పంపించే ప్రయత్నాలను పాకిస్థాన్ పెంచిందన్నారు. అయితే ఆ దేశానికి భారీగా నష్టం జరుగుతోందన్నారు. భారత బలగాలు నిరంతరం నిఘా పెడుతుండటంతో చాలా చొరబాటు యత్నాలను విఫలం చేయగలిగినట్లు తెలిపారు. నియంత్రణ రేఖ వెంబడి కాల్పుల విరమణ ఒప్పందం ఉల్లంఘన సంఘటనలు ఈ ఏడాది ఇప్పటి వరకు 285 జరిగాయని, వీటిలో ఎనిమిది మంది మరణించారని చెప్పారు. బీఎస్ఎఫ్, సైన్యం సంయుక్తంగా కాపలా కాస్తున్న అంతర్జాతీయ సరిహద్దు వెంబడి 221 సార్లు కాల్పుల విరమణ ఒప్పందం ఉల్లంఘన సంఘటనలు జరిగాయన్నారు. ఉగ్రవాదులు మన దేశంలోకి చొరబడకుండా రాడార్లు, సెన్సర్లు, థర్మల్ ఇమేజెస్ వంటివాటిని ఉపయోగించడంతోపాటు నిఘాను పటిష్టం చేసినట్లు తెలిపారు.

newdhilly : paschima sarihaddullo bhaarateeya sainyanide aadhipatyamani rakshana mantri arun jaitley telipaaru. sarihaddula aavali nunchi chorabaatlanu nirodhinchenduku anni charyalu teesukuntunnatlu cheppaaru. sukravaaram loksabha prasnottaraala samayamlo aayana maatlaadutuu jammoo-kashmeeruloki ugravaadulanu pampinche prayatnaalanu pakisthan penchindannaaru. ayithe aa deshaniki bhariga nashtam jarugutondannaru. bhaarata balagaalu nirantaram nigha peduthundatamtho chala chorabaatu yatnaalanu viphalam cheyagaliginatlu telipaaru. niyantrana rekha vembadi kaalpula viramana oppandam ullanghana sanghatanalu ee edaadi ippati varaku 285 jarigayani, veetilo enimidi mandi maraninchaarani cheppaaru. bsf, sainyam samyuktamgaa kapala kaastunna antarjaatiiya sarihaddu vembadi 221 saarlu kaalpula viramana oppandam ullanghana sanghatanalu jarigaayannaaru. ugravaadulu mana desamloki chorabadakunda raadaarlu, sensarlu, thermal images vantivaatini upayoginchadamtopaatu nighaanu patishtam chesinatlu telipaaru.